20.2.2023 г.
BG
Официален вестник на Европейския съюз
C 63/17
Страни в главното производство Жалбоподател: Eg Vacation Rentals Ireland Limited Ответник: Autorità per le Garanzie nelle Comunicazioni
Преюдициални въпроси 1) Допуска ли правото на Европейския съюз прилагането на национални разпоредби като член 1, параграфи 515, 516, 517 от Закон No 178 от 30 декември 2020 г., които предвиждат допълнителна административна и финансова тежест за операторите, установени в друга европейска държава, но които извършват дейност в Италия, като вписването в специален регистър и налагането на финансова вноска; по-конкретно, нарушава ли тази национална разпоредба член 3 от Директивата за електронната търговия (Директива 2000/31/ЕО (1) на Европейския парламент и на Съвета от 8 юни 2000 година), съгласно който доставчик на услуги на информационното общество се подчинява на законодателството [...] на държавата членка, в която е установен доставчикът?
2) Допуска ли правото на Европейския съюз прилагането на национални разпоредби като член 1, параграфи 515, 516, 517 от Закон No 178 от 30 декември 2020 г., който предвижда допълнителна административна и финансова тежест за установените в друга европейска държава оператори; по-конкретно, допускат ли принципът на свободното предоставяне на услуги, прогласен в член 56 [ДФЕС], както и сходните принципи, произтичащи от директиви 2006/123/ЕО (2) и 2000/31/ЕО, национална мярка, която предвижда в тежест на посредниците, извършващи дейност в Италия, но които не са установени в нея, вписването в регистър, което поражда допълнителни разходи в сравнение с предвидените в страната на произход за упражняването на същата дейност?
3) Изисква ли правото на Европейския съюз, и по-специално Директива (ЕС) 2015/1535 (3), италианската държава да уведоми Комисията за въвеждането на задължението за вписване в РКО, предвидено в тежест на доставчиците на посреднически онлайн услуги и на онлайн търсачки — и по-конкретно — трябва ли член 3, параграф 4, буква б), второ тире от Директива 2000/31 да се тълкува в смисъл, че частноправен субект, установен в държава членка, различна от Италия, може да се противопостави на прилагането спрямо него на мерките, приети от италианския законодател (в член 1, параграфи 515, 516 и 517 от Закон No 178 от 30 декември 2020 г.), които могат да ограничат свободното движение на услуга на информационното общество, когато тези мерки не са били съобщени в съответствие с тази разпоредба?
4) Допускат ли Регламент (ЕС) 2019/1150 (4), и по-специално член 15, както и принципът на пропорционалност правна уредба на държава членка или мярка, приета от независим национален орган, която задължава доставчиците на посреднически онлайн услуги, извършващи дейност в държава членка, да се впишат в Регистъра на комуникационните оператори (РКО), от което следват редица формални и процедурни задължения, задължения за вноски и забрани за получаване на печалби над определен размер?
(1) (2) (3) (4)
Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (ОВ L 178, 2000 г., стр. 1; Специално издание на български език, 2007 г., глава 13, том 29, стр. 257).
Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар (ОВ L 376, 2006 г., стр. 36; Специално издание на български език, 2007 г., глава 13, том 58, стр. 50).
Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 2015 г., стр. 1).
Регламент (ЕС) 2019/1150 на Европейския парламент и на Съвета от 20 юни 2019 година за насърчаване на справедливост и прозрачност за бизнес ползвателите на посреднически онлайн услуги (ОВ L 186, 2019 г., стр. 57).
Преюдициално запитване от Tribunale Amministrativo Regionale per il Lazio (Италия), постъпило на 21 октомври 2022 г. — Amazon Services Europe Sàrl/Autorità per le Garanzie nelle Comunicazioni (Дело C-667/22) (2023/C 63/23) Език на производството: италиански Запитваща юрисдикция Tribunale Amministrativo Regionale per il Lazio